A Magyar Fürdőszövetség által meghirdetett,

országos rekordkísérlet rövid összefoglalója

**Rekordkísérlet tárgya: Egy időben Magyarországon legtöbben vízipisztoly csatát játszó személyek összlétszám rekordkísérlete**

Rekordkísérlet időpontja: **2024. július 6. szombat, 14:00 (várhatóan 15: óráig)**

Rekordkísérlet helyszíne(i): Magyar Fürdőszövetség tagfürdői, amelyek határidőig jelentkeznek és a lent részletezett feltételeket biztosítják.

**Jelentkezési határidő: 2024. június 26.** **(nap végéig)**

**Kontakt: Bálintné Réffy Edit**

Magyar Fürdőszövetség Marketing és Kommunikációs Szakbizottságának tagja

(email: reffy.edit@budapestspas.hu, mobil: +36 20 257 2875)

**Rekordkísérlet leírása**

A több helyszínű vízipisztoly csata az ún. tömegszerűségi rekordkísérletek kategóriájába tartozik, ahol az általános szabály az, hogy egy adott időben, egy adott helyen, személyek meghatározott csoportja aktívan részt vegyen – legalább 5 perc időtartamig, ajánlottan 15 percig – egy vízipisztoly csatában.

Ahhoz, hogy a rekord könnyen hitelesíthető és jegyzőkönyvezhető legyen, az egyes helyszínek videokapcsolaton keresztül kell, hogy bejelentkezzenek a rekord bázishelyszínéül szolgáló Palatinus Gyógy- Strand-és Hullámfürdő kijelölt helyiségében rendelkezésre álló Zoom Meetingbe.

A technikai feltételek tekintetében a jogi egyértelműség biztosítása, a jegyzőkönyvezhetőség és az utólagos bizonyíthatóság feltétele kell, hogy teljesüljön, ezért a résztvevők számlálása egyértelmű és mindenki számára megállapítható kell, legyen.

**Helyszín által biztosítandó feltételek**

* 1 fő kapcsolattartó kijelölése telefonszám és e-mail cím megadásával
* Legalább 3 fő (50 fő alatti részvétel esetén 1 fő) segítő, aki részt vesz a minden kétséget kizáró, egyértelmű és mindenki számára megállapítható számlálásban, dokumentálásban és jegyzőkönyv készítésben
* Telepített, előzetesen lepróbált technikai eszköz rendelkezésre állása a Zoom Meeting-kapcsolatra, amelynek legalább HD minőségű (1280x720p 30 fps) videokapcsolatra is alkalmasnak kell lennie a hangátvitelen kívül
* Rekordkísérlethez konkrétan behatárolható terület kijelölése (medence)
* Rekordkísérletben résztvevők számára esemény meghirdetése
* A rekordkísérlet végrehajtásához szükséges vízipisztolyokat vagy a fürdők maguk biztosítják, vagy felkérik vendégeiket, hogy a kísérlethez saját vízipisztollyal csatlakozzanak
* A Magyar Rekordok regisztrátora által összeállított technikai forgatókönyvben leírtak maradéktalan betartása

**Fontos időpontok**

**Jelentkezési határidő:**

**2024. június 26.** (nap végéig)

**Online felkészítő tervezett időpontja:**

**2024. június 27. 9:00-10:00**

(Zoom alkalmazáson keresztül)

**Tesztelés időpontja:**

**2024. július 5.** (péntek) – várhatóan 13:00-14:00

**Vízipisztolycsata és rekordkísérlet időpontja:**

**2024. július 6.** (szombat) **14 és 15 óra között**